கேள்வி: பாதல் நஞ்சுஞ்டசுவாமி - ஆரம்ப கால வாழ்க்கை என்பது என்ன?
பதில்: பாதல் நஞ்சுண்டசுவாமி, இந்திய மாநிலமான கருநாடகம் மைசூர் மாவட்டத்தின் குக்கரஹள்ளி பகுதியில் நரசம்மா மற்றும் நஞ்சையாவுக்கு 1979 இல் பிறந்தார். பள்ளியில் இருந்தபோதே ஓவியக் கலை மற்றும் இலக்கியத்தால் ஈர்க்கப்பட்டார். குடும்பம் வறுமையில் இருந்தாலும் இவர் தேவையான கல்வியைப் பெற்றார். பல்கலைக்கழகக் கல்விக் கட்டணத்திற்காக கடன் வாங்கிய பணத்தில் ஒரு ஓவியப் பட்டறையை ஆரம்பித்து அங்கு தனது ஓவியங்களை விற்றார். பட்டம் பெற்ற பிறகு, பாதல் ஓகில்வி & மேத்தர் ஆகியோருடன் சேர்ந்து அவர்களின் பெங்களூர் அலுவலகத்தில் கண்காட்சியில் பணியாற்றினார். பின்னர் சுதந்திரமாக பணியாற்றினார். கன்னடத் திரைப்படங்கள், நாடகங்கள், ஆவணப்படங்கள், குறும்படங்கள் ஆகியவற்றில் கலை இயக்குனராக பணியாற்றினார். யூ டர்ன் (2016 திரைப்படம்) லூசியா (திரைப்படம்), லைஃபு இஷ்டேனே, பிரக்ருதி மற்றும் போலீஸ் குவார்ட்டர் ஆகியவை கலை இயக்குனராக இவர் பணிபுரிந்தவற்றில் குறிப்பிடத்தக்க படைப்புகள் ஆகும். தான் உட்பட பல கருப்பு மற்றும் வெள்ளை உருவப்படங்களை வைத்திருக்கிறார். மும்பையின், இந்திய தொழில்நுட்பக் கழகம் மும்பை மாணவர் செயல்பாட்டு மையத்தில் சச்சின் டெண்டுல்கர் உருவப்படத்தை வரைந்தார். ஓவியங்களைத் தவிர பாதல் கன்னடத்தில் சிறுகதைகளையும் எழுதியுள்ளார்.
கேள்வி: பாதல் நஞ்சுஞ்டசுவாமி - அங்கீகாரம் பற்றி நீங்கள் என்ன அறிந்துள்ளீர்கள்?
பதில்: * மைசூர் பல்கலைக்கழகம் இணைக்கப்பட்ட சாமராஜேந்திரா காட்சி கலை கழகத்திலிருந்து 2004 ஆம் ஆண்டு நுண்கலை இளங்கலை பிரிவில் தங்கப் பதக்கம் வென்றுள்ளார். * பிரகதி பரதிஷ்டனா என்ற அமைப்பிலிருந்து மைசூருவின் பெருமை (ஏப்ரல் 2015) என்ற பட்டம் வழங்கப்பட்டது * கர்நாடக அரசின் கைவினைப்பொருட்கள் மற்றும் நுண்கலைகளுக்கான துணைக்குழுவின் தலைவர் (2014) * பெங்களூர் அரிமா சங்கத்தின் 'படைப்பாற்றலின் பெருமை' விருது-2017. * 2016 பிப்ரவரியில் இவரது சிறந்த சாதனையை அங்கீகரிக்கும் வகையில் பெங்களூரு இளைஞர்கள் குழுவால் "பெங்களூரு இளைஞர் விருது" வழங்கப்பட்டது. * 2018-இல் மைசூரின் கன்னட சங்கத்தின் மூலம் சமர்த்தா கன்னடிகா விருது வழங்கப்பட்டது.